ప్రష్యా రాజ్యం అతి పెద్ద భాగంగా జర్మనీ సామ్రాజ్యం రూపొందినపుడు 1871లో "జర్మనీ"గా పిలువబడే ఆధునిక జాతీయ-రాజ్యంగా ఏకీకృతమైంది.ఫ్రాంకో-ప్రష్యన్ యుద్ధంలో ఫ్రాన్స్ ఓడిన తరువాత 1871 జనవరి 18న వెర్సైల్సులో జర్మనీ సామ్రాజ్యం అధికారికంగా ప్రకటించబడింది. బెర్లిన్ రాజధానిగా ప్రష్యాకు చెందిన హోహెన్జోల్లెర్ను వంశం నూతన సామ్రాజ్యాన్ని పరిపాలించింది. ఆస్ట్రియా తప్ప జర్మనీ మిగిలిన చెల్లా చెదురైన భాగాలన్నిటినీ విలీనం చేసుకుని ఈ సామ్రాజ్యం ఏర్పడింది ("క్లెండ్యూట్స్ఛ్‌లాండ్", లేదా "చిన్న జర్మనీ"). 1884 లో ప్రారంభించి జర్మనీ ఐరోపా వెలుపల అనేక వలసలను స్థాపించడం ప్రారంభించింది.
జర్మనీ ఏకీకరణ తరువాతి కాలంలో చక్రవర్తి మొదటి విలియం విధానం జర్మనీ స్థానాన్ని మిత్రదేశాల సహాయంతో ఒక గొప్ప జాతిగా పదిలపరచింది. రాజకీయమార్గాల ద్వారా యుద్ధాన్ని నివారించి ఫ్రాన్స్ను ఒంటరిని చేసింది. అయితే రెండవ విలియం పాలనలో జర్మనీ ఇతర ఐరోపా దేశాలవలె ఒక సామ్రాజ్యవాద విధానాన్ని అనుసరించడం పొరుగుదేశాలతో సంఘర్షణకు దారితీసింది. ఇంతకు పూర్వం ఉన్న కలయికలను జర్మనీ తిరిగి పునరిద్ధరించలేదు. కొత్త కలయికలు ఈ దేశాన్ని వదలివేసాయి. ప్రత్యేకించి ఫ్రాన్స్ ఎంటే, ఆస్ట్రియా-హంగరీతో ఒప్పందాలు మినహాయించి జర్మనీ మరింత ఒంటరిదయ్యింది.

జర్మనీ సామ్రాజ్యవాదం దేశం వెలుపలికి వ్యాపించి ఆఫ్రికాలో వారి వాటాని కోరుతూ అనేక ఇతర ఐరోపా శక్తులతో కలిసింది. బెర్లిన్ సమావేశం తరువాత ఆఫ్రికా ఐరోపా దేశాల మధ్య విభజించబడింది. తూర్పు ఆఫ్రికా, నైరుతి ఆఫ్రికా, టోగో, కామెరూన్ వంటి అనేక భూభాగాలను జర్మనీ స్వంతం చేసుకుంది. ఆఫ్రికా కొరకు ప్రాకులాట గొప్ప సంరాజ్య శక్తుల మధ్య ఉద్రిక్తతలకు దారితీసింది అదే మొదటి ప్రపంచ యుద్ధానికి దోహదం చేసే పరిస్థితులను కల్పించి ఉండవచ్చు.

1914 జూన్ 28న ఆస్ట్రియా రాజకుమారుని హత్య మొదటి ప్రపంచ యుద్ధానికి ప్రేరకమైంది. ఓటమిని ఎదుర్కున్న కేంద్ర శక్తులలో భాగమైన జర్మనీ, కూటమి శక్తుల చేతిలో అపజయం పాలవడం అన్ని కాలాలలో జరిగిన ఒక హేయమైన పోరాటంగా భావించబడింది. మొదటి ప్రపంచయుద్ధంలో రెండు మిలియన్ల మంది జర్మనీ సైనికులు మరణించి ఉంటారని అంచనా. నవంబరు 1918లో జర్మనీ విప్లవం మొదలై చక్రవర్తి రెండవ విలియం ఇతర జర్మనీ పాలకరాజులు పదవీచ్యుతి పొందారు. నవంబరు 11న యుద్ధం అంతం చేయడానికి ఆయుధ నిషేధంపై సంతకం చేయబడింది. జర్మనీ 1919లో వేర్సైల్లెస్ ఒప్పందం పై బలవంతంగా సంతకం చేసింది. సాంప్రదాయక యుద్ధానంతర రాయబారానికి వ్యతిరేకంగా మధ్యవర్తిత్వం, ఓడిపోయిన కేంద్ర శక్తులను వదలివేసింది. జర్మనీలో ఈ ఒప్పందం మరొక విధంగా యుద్ధం తరువాత అవమానకర కొనసాగింపుగా భావించబడింది. తరువాతి కాలంలో దాని క్రూరత్వం దేశంలో నాజీయిజం ఎదగడానికి దోహదం చేసినదిగా భావించబడుతుంది.

గణాంకాలు
తత్వశాస్త్రం
జర్మనీ సామ్రాజ్యం (1871–1918)
పర్యావరణం